open-index/open-wikipedia-markdown huggingface dataset:
Absolutt bevegelse

**Absolutt bevegelse** (latin: *Motus Absolutus*) er bevegelse i forhold til et tenkt univers som står i ro. Fordi universet ikke kan stå i ro, vil alle bevegelser være relative.

Begrepet absolutt bevegelse, eller *Motus Absolutus*, ble første gang brukt av Isaac Newton i Philosophiæ naturalis principia mathematica.

## Referanser
Talgjefjorden

**Talgjefjorden** er en sidefjord til Boknafjorden mellom øykommunene Rennesøy og Finnøy i Rogaland. Det meste av fjorden ligger mellom selve Rennesøy i vest og selve Finnøy i øst. Fjorden har innløp ved Vignesholmene og strekker seg 13 kilometer sørøstover til sundet mellom øyene Talgje, som fjorden er oppkalt etter, og Fogn. På den andre siden av dette sundet ligger Hidlefjorden. Mellom Fogn og Finnøy går Finnøyfjorden nordøstover på sørøstsiden av Finnøy. Mellom Talgje og Rennesøy går Hanasandsundet ned til Brimsefjorden, som ligger på sørsiden av Talgje.

Fra Hanasand på Rennesøy går det ferge til Østabø på Talgje og videre over Talgjefjorden til Ladstein på Finnøy. Fra Finnøy går det ferge til Gjellarvika på Fogn. Fergekaien på Hanasand blir og brukt som avlastingskai for Mortavika når det er for dårlig vær til at fergene kan legge til kai her eller i tilfeller med stor trafikk.

## Referanser
Urterfjorden

**Urterfjorden** er en fjord ytterst i havgapet rett vest for Karmøy og Haugesund. Fjorden ligger mellom øygruppene Urter i sør og Røvær i nord. Fjorden strekker seg 6 kilometer innover mot øyen Bjørkevær. Mellom Bjørkevær og Kvaløya ved Føyno fortsetter Kvaløyfjorden videre østover mot fastlandet. Røværsfjorden ligger på østsiden av Røvær.

## Referanser
Om bare

***Om bare*** er en roman fra 2001 av den norske forfatteren Vigdis Hjorth.

Romanen skildrer forelskelsen og kjærlighetsforholdet mellom dramatikeren *Ida Heier* og professoren *Arnold Busk*, et forhold som utvikler seg destruktivt og som preges av at begge er gift på hvert sitt hold. 

Romanen regnes blant Hjorths beste, og ble i en *[[Dagbladet]]*-serie sommeren 2006 kåret til en av de 25 beste romanene fra de siste 25 år.
Edvard Hans Hoff

**Edvard Hans Hoff** (født 11. april 1838 i Bergen, død 7. juni 1933 i Bergen) var en norsk offiser og politiker (H).

Hoff var elev ved Bergen katedralskole. Han tok juridisk embetseksamen i 1862, og var lærer ved Krigsskolen fra 1866. Samme år giftet han seg med Elise Wessel, og sammen fikk de fem barn. Hoff var ansatt ved Armédepartementet, dvs. Forsvarsdepartementet, og som rettslærer ved Den militære høyskolen. Han var departementsmann fra 1863, til sist ekspedisjonssjef 1879–89. Hoff var oberst og sjef for Hedemarkens korps fra 1891, generalmajor, sjef for Bergenske infanteribrigade og kommandant på Bergenhus fra 1895, samt generalløytnant fra 1905.

Som lidenskapelig bridgespiller utga han Norges første bridgebok i 1907. 

I 1860- og 1870-årene skrev Hoff i *[[Morgenbladet]]* om militære spørsmål. Han var en pådriver ved utgivelsen av militære lovsamlinger, og skribent og tidvis redaksjonsmedlem i *[[Norsk Militært Tidsskrift]]*. Da *[[Morgenavisen]]* startet opp i 1901, ble han fast skribent der. Som kommandant på Bergenhus festning ledet han utbyggingen av Kvarvens og Sandvikens batterier.  

Hoff var statsråd i Forsvarsdepartementet i Emil Stangs første regjering 1889–91, og medlem av Kristiania formannskap 1881–82.

Han mottok en rekke ordener og ble i 1896 utnevnt til kommandør av første klasse av St. Olavs Orden.

## Bibliografi
* *Bridge: Spillets Love, Regler og Etikette*. Kristiania: Cappelens forlag, 1907.
* *Auktionsbridge*. Bergen: Nygaards forlag, 1910.
* *Fra Bergen omkring 1850*. Bergen: Nygaards forlag, 1920. (2. utgave: Bergen: Kapabel, 2005. ISBN 82-8163-001-9.)

## Referanser


## Litteratur
* *Den Kongelige norske Sankt Olavs orden 1847-1947*, utgitt av ordenskanselliet ved O. Delphin Amundsen. Oslo: Grøndahl & Søns Forlag, 1947.

## Eksterne lenker
* 
*  Hans Edvard Hoff i Store norske leksikon
Vatsfjorden

**Vatsfjorden** er en fjordarm av Yrkefjorden i Vindafjord kommune i Rogaland. Den har innløp mellom Breidavika og holmen Kattrauv og strekker seg 5 kilometer nordover til Åm.

Like innenfor innløpet ligger Raudnes på vestsiden og rett nord for neset ligger Indralandsvika ved bygden Indraland. Nord for Indraland ligger grendene Eikanes og Hamre, mens Stokkaland ligger tvers over fjorden på østsiden. Det ligger flere holmer i den indre delen av fjorden og nord for disse blir den innerste delen av Vatsfjorden kalt Åmsosen, etter tettstedet Åm. 

Vatsfjorden er dyp og ligger godt skjermet for vær og vind. Den har derfor blitt brukt til å koble sammen store condeep-oljeplattformer. Den mest kjente er Troll A.

## Referanser
Feøy

**Feøy** (også **Føyno**) (*Føyne*/*Føynå* på dagligtale) er en øygruppe i Karmøy kommune, beliggende mellom Torvastad og Utsira. Feøy har et areal på  1,3 km² og om lag 40 fastboende (2018). Det var tidligere barneskole her, men denne er nå lagt ned. Fastboende barn går på Torvastad skole (bygget 2015). Rutebåtforbindelse til Haugesund og Torvastad drives i dag av Kolumbus, med overfartstid på henholdsvis 20 minutter og 10 minutter. Dette muliggjør dagpendling til jobb og skole på Karmøy/fastland.

På første halvdel av 1900-tallet var det nikkelgruver på Feøy, som ellers har vært preget av gårdsbruk og fiske. I dag har øya en god del villsau som beiter store deler av året. Ellers driver Norwegian Royal Salmon lakseoppdrett ved Feøy.

Feøy er en svært populær ferieøy med sin skjærgård, viker, kanaler og idylliske friluftsområder. Mange har bygget hytte eller skaffet seg eldre bolighus som de bruker til feriebolig. Det er mulig å leie hytte/hus på øya.

Ved kaien, der rutebåten ankommer, ligger Feøy Dagligvare, som har godt vareutvalg samt salg av diesel og bensin. Det ble tidligere drevet sommerkafé og arrangert ulike tilstelninger på «Feøy Brygge», men driften er nå lagt ned og lokalet solgt til andre aktører. 

Fra 1. januar 2019 overtar Norled konsesjonen for rutebåtdriften etter Røværfjord AS. I den forbindelse har Norled satt i bestilling 2 nye hurtiggående katamaraner, som skal gå i fast rutetrafikk mellom Feøy, Røvær, Haugesund og Kveitevik. Det vil bli satt opp flere daglige avganger, og passasjerantallet økes til ca 85 passasjerer. Det vil også bli mulighet til å bestille båten innom Vibrandsøy, som i dag er uten rutebåtforbindelse. Den ene båten, som primært vil trafikkere ruten mellom Røvær og Haugesund, vil ha hybridmotorer, og kommer sannsynligvis til å benytte elektrisk drift i havnebassengene i Haugesund og Røvær. Kapasiteten på høyspentlinjene Karmøy-Feøy-Røvær oppgraderes høsten 2018 for å kunne levere nok strøm til lading av båtens batteripakke ved kailigge på Røvær. Den andre båten som er bestilt, vil bli levert forberedt for hybriddrift, altså med tilsvarende dieselmotorer og gearsystem, men uten elektrisk motor- og batteripakke.

## Referanser




## Eksterne lenker
* Feøy nettsted
Åna

**Åna** er en fjord i kommunene Flekkefjord i Agder og Sokndal i Rogaland, som danner den ytterste delen av fylkesgrensen. Fjorden strekker seg omtrent 4 km nordøstover og ender opp ved Åna-Sira der elven Sira munner ut i fjorden. Fjorden har innløp ved Egdeholmen. Like innenfor innløpet ligger bygdene Roligheta og Ystebø på sørsiden av fjorden. Nordsiden av fjorden er forholdsvis bratt og stiger opp til 317 meter over havet ved Sedeknuden.


File:Aana Sira - no-nb digifoto 20150716 00229 NB MIT FNR 11501 (cropped).jpg|Utsyn over fjorden i retning vestover. Foto fra 1952 


## Referanser
Årdalsfjorden (Rogaland)

**Årdalsfjorden** er en fjordarm av Fognafjorden og Boknafjorden i Hjelmeland og Strand kommune i Rogaland. Den strekker seg 10 kilometer østover fra innløpet til Årdal. Den har innløp mellom Høylandsklubben i nordvest for Fiskå i Strand og Helgøy. Nord for innløpet fortsetter Fisterfjorden vider nordøstover.

Et lite stykke inn ligger en rekke holmer langs hele bredden av fjorden. Her stikker Døvigvågen seg inn sørover og Nessaviga seg nordøstover. Det siste stykket inn til Årdal ligger langs bratte fjellsider som stiger til over 400 meter på hver side. Ved Årdal munner elva Storåna ut i fjorden. 

## Referanser
Maharajganj (distrikt)

**Maharajganj** (hindi: महाराजगंज जिला) er et distrikt i den indiske delstaten Uttar Pradesh. Distriktets hovedstad er Maharajganj. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 5,06 % av befolkningen.

Barn i alderen 0 til 6 år utgjorde 15,09 % i 2011 mot 21,05 % i 2001. Antallet jenter i den alderen per tusen gutter er 958 i 2011. 

## Byer

## Referanser


## Eksterne lenker
*
Femring

**Femring**, **femrøring** eller **femkeiping** er en åpen, spissgattet robåt med fem par årer. Båten er gjerne klinkbygget i tre og oftest utstyrt med seil. Tendring er en type femring.

## Se også
* Geitbåt
* Færing
* Seksring

## Eksterne lenker
* Illustrasjon hjå Geitbåtenes venner
Eldar Nilsen

**Eldar Nilsen** (født i 1957) er en norsk dirigent. Han var dirigent for Gardemusikken inntil han gikk av desember 2017; han hadde da majors grad.

## Utdannelse
Nilsen er utdannet ved Norges musikkhøgskole, der han tok kandidateksamen med trompet som hovedinstrument samt i pedagogikk i 1983. Han tok diplomeksamen i orkesterledelse ved Norges musikkhøgskole i 1985, med professor Arvid Fladmoe som veileder. Han har også tatt masterclass med Jorma Panula og med Aldo Ceccato.

## Musikalsk virke
Nilsen har dirigert de fleste av Norges profesjonelle symfoniorkestre, og har i perioder vært dirigent og musikalsk leder ved Forsvarets profesjonelle musikkorps. Han har også dirigert operaproduksjoner for Den Norske Opera. Han var musikalsk leder for RingsakerOperaen fra 1989 til 2008, og musikalsk ansvarlig for Peer Gynt-stemnet i perioden 1993–2006.

## Dirigent
* 1989–2008: RingsakerOperaen – musikalsk leder
* Lillehammer byorkester
* Hedemarken Symfoniorkester
* Peer-Gynt kammerorkester
* 2001&ndash;2006: Universitetets symfoniorkester, Oslo
* Den Norske Opera
* Forsvarets musikkorps
* Huseby skoles musikkorps
## Diskografi
* 2005: tre spor på Finn Kalviks album *[[Klassisk Kalvik II]]* , med Kristiansand Symfoniorkester:
** «Velkommen &ndash; farvel»
** «Aldri i livet»
** «Alle som blir igjen»
* HM Kongens Gardes Musikkorps: *[[Band of Brothers (album)|Band of Brothers]]* (2006)
* 2007: medvirket på Finn Kalviks album *[[Komplett klassisk Kalvik]]*
* HM Kongens Gardes Musikkorps: *[[Alt for kongen]]* (2007)
* HM Kongens Gardes Musikkorps: *[[Norwegian Carnival (HM Kongens Gardes Musikkorps-album)|Norwegian Carnival]]* (2008)
* HM Kongens Gardes Musikkorps: *[[From Karl Johan to Broadway]]* (2009)
* 2012: medvirket på Finn Kalviks album *[[Sommersangeren]]*
* 2013: medvirket på Finn Kalviks album *[[50 favoritter]]*

## Referanser
Sukkerbiten (Oslo)

**«Sukkerbiten»** var en bygning på utsiden av Operaen i Oslo på øya *Snelda.* Etter at bygningen ble revet og øya brukes til arrangementer brukes navnet om øya.

Snelda ble blant annet benyttet av Politiets beredskapstropp som øvelseslokaler. Før dette og senketunnelarbeidet med Operatunnelen gjorde tuppen av Bjørvikautstikkeren til en øy, ble bygningen brukt av Oslo laste- og lossekontor. I perioden før dette igjen ble bygget benyttet av Oslo Havn KFs tekniske avdeling. Opprinnelig var bygget en del av Nyland Mekaniske Verksted og ble brukt av administrasjonen.

Det er Oslo Havn KF som eier området og råder over bygget, og Sukkerbiten ble revet i mai 2010 i forbindelse med Bjørvikautbyggingene.

Fra Sukkerbiten går det en midlertidig gangbro til bebyggelsen på Sørenga, og er frem til ferdigstillingen av Rostockgata del av Havnepromenaden.

## Litteratur
* 

## Referanser


## Eksterne lenker
*''Sukkerbiten''. Nettsted for restaurant- og arrangementsvirksomheten.  Besøkt 7. januar 2017.
Fiskevernsone

**Fiskevernsone** er et havområde der det gjelder et annet regime for styring og kontroll enn det ville gjort om området var regnet som en økonomisk sone etter Havrettstraktaten.   Fiskevernsonen ved Svalbard er et eksempel på en slik sone, som ligger rundt Svalbard.
Fiskernes Venstre

**Fiskernes Venstre** var et politisk parti som stilte liste i Vest-Agder fylkes landdistrikter ved stortingsvalget i 1936. Fiskernes Venstre fikk 263 stemmer, eller 0,9 % av stemmene i valgkretsen, og ble ikke representert på Stortinget.

Listens førstekandidat var fisker, småbruker og kommunepolitiker Andreas Samuelsen fra Flekkerøy. Han hadde stått på Venstres liste ved forrige stortingsvalg og ble fremhevet som en representant for både fiskerne og kristenfolket. Samuelsen erklærte at Fiskernes Venstre gikk til valg på Venstres program, men Venstre avviste å gå i listeforbund med hva de oppfattet som en «splittelsesliste».

## Referanser
Atmospheres diskografi

**Atmosphere (diskografi)** er en liste over Atmosphere sine utgivelser.

## Studioalbum
* 1997: *[[Overcast]]*
* 2002: *[[God Loves Ugly]]*
* 2003: *[[Seven's Travels]]*
* 2005: *[[You Can't Imagine How Much Fun We're Having]]*
* 2008: *[[When Life Gives You Lemons, You Paint That Shit Gold]]*
* 2011: *[[ The Family Sign]]*

## Instrumentale album
*2002: *[[God Loves Ugly|God Loves Ugly Instrumentals]]*
*2003: *[[Seven's Travels|Seven's Travels Instrumentals]]*

## Gratisalbum
*2007: *[[Strictly Leakage]]*

## EP
*1997: *[[Overcast! EP]]*
*2001: *[[Lucy Ford: The Atmosphere EPs|The Lucy EP]]*
*2001: *[[Lucy Ford: The Atmosphere EPs|Ford 1]]*
*2001: *[[Lucy Ford: The Atmosphere EPs|Ford 2]]*

## Samlealbum
*1994: *Headshots, Vol. 2: Arrogance* 
*1997: *Headshots, Vol. 5: Effort*
*1998: *Headshots, Vol. 6: Industrial Warfare* 
*1999: *Deep Puddle Dynamics – The Taste of Rain... Why Kneel*
*2001: *[[Lucy Ford: The Atmosphere EPs]]*
*2005: *Headshots: SE7EN*
*2005: *The Best of Headshots, Vol. 1-6 *
*2006: *Sean Likes Ugly Girls* 
*2007: *The Dynospectrum*

## Sad Clown serien
*1999: *Sad Clown Bad Dub 1*
*2000: *Sad Clown Bad Dub 2*
*2002: *Sad Clown Bad Dub 3*
*2002: *Sad Clown Bad Dub 4* 
*2003: *Sad Clown Bad Dub 5* 
*2003: *Sad Clown Bad Dub 6* 
*2003: *Sad Clown Bad Dub 7* 
*2006: *Happy Clown Bad Dub 8*
*2007: *Sad Clown Bad Summer 9*
*2007: *Sad Clown Bad Fall 10* 
*2007: *Sad Clown Bad Winter 11* 
*2008: *Sad Clown Bad Spring 12* 
*2008: *Sad Clown Bad Dub 13* 

## Singler
*1998: *«They Lied»*
*2002: *«Uptown Jesus»*
*2002: *«GodLovesUgly»* 
*2003: *«Cats Van Bags»* 
*2003: *«Trying to Find a Balance»* 
*2004: *«National Disgrace»* 
*2005: *«Watch Out»*
*2006: *«Say Hey There»* 
*2008: *«Shoulda Known»* 
*2008: *«Guarantees»*
*2008: *«You»*
Ølsfjorden

**Ølsfjorden** er en sidefjord til Bjoafjorden i Vindafjord kommune i Rogaland. De ytterste delene av fjorden ligger og i Etne kommune i Hordaland. Etnefjorden er en sidefjord av Ølsfjorden som går østover til Etne. Fjorden har innløp i nord mellom Sardaneset i Etne i øst og Stavanes i vest. Den strekker seg 8 kilometer inn til Ølsvågen. Fjorden går først rett sørover, før den etter 5 kilometer brått snur vestover.

I det sørøstre hjørnet av fjorden ligger tettstedet Ølen. Området rett utenfor Ølen blir kalt Ølensjøen. 3 kilometer lenger vest ligger bygden Ølensvåg i bunnen av fjorden. På nordsiden av Ølsvågen ligger Bergesneset industriområde og Ølen Betong. 

## Referanser
Per Kjelstad

**Per Oddvar Kjelstad** (født 28. desember 1942) er en norsk lokalpolitiker. Han har vært ordfører i Gaular kommune i Sogn og Fjordane i to perioder, fra 1979&ndash;1987 for Senterpartiet, og 1995&ndash;2003 for Samlingslista i Gaular.

Kjelstad ble valgt inn i kommunestyret i Gaular i 1971 og ble etter valget i 1979 ordfører. Han beholdt vervet til 1987, da det ble omorganisering intern i Gaular Senterparti. I 1995 ble han på nytt valgt inn som ordfører i kommunen, denne gangen for en tverrpolitisk samlingsliste. Bakgrunnen for dette var interne uenigheter i Senterpartiet i sentrale politiske saker i forkant av valget.

Kjelstad har også hatt andre verv. Han var første leder i *Informasjonskomiteen for Gaularvassdraget* som jobbet for vern av vassdraget. Han ble fjernet fra vervet da han gikk inn for en moderat utbygging. Han var også styreleder i firmaet Sunnfjord Sag og hadde flere verv innen skogbruksorganisasjoner lokalt og nasjonalt. 

Per Kjelstad fikk i 2005 Norges skogeierforbund sitt gullmerke.

## Referanser


## Eksterne lenker
* NRK Sølvsuper – intervju med Per Kjelstad
* Firda Svolten på meir politikk – intervju 
* Firda Kjelstad ser ikkje bort frå fire nye år i politikken...-intervju
Eirik André Lamøy

**Eirik André Lamøy** (født 7. november 1984 i Harstad) er en norsk fotballspiller som har spilt for Tromsdalen, Degerfors og Sandefjord Fotball.

Lamøy er opprinnelig fra Harstad og har spilt i flere lokale klubber der gjennom oppveksten, blant annet Harstad IL og Fotballklubben Landsås Han var også i sine ungdomsår en aktiv skiløper, men valgte å satse for fullt på fotballkarrieren ila videregående skole. Lamøy har en bachelorgrad fra universitetet i Tromsø innenfor økonomi og en mastergrad fra universitetet i Oslo innenfor samfunnsøkonomi.

## Spillerkarriere
Han gikk til Tromsdalen i 2004 og spilte back for klubben i to år. Han hadde deretter en sesong i Sverige, for Degerfors IF (i Superettan i 2006). Sesongen 2007 var han tilbake i Tromsø og spilte spiss for Tromsdalen i 1. divisjon.

Sommeren 2008 skrev han kontrakt med Sandefjord Fotball fra 1. januar 2009 i Eliteserien. Han var i 2013 toppscorer for Sandefjord Fotball. I 2014 ble han signert for en ny 2-årskontrakt Sandefjord Fotball.

Lamøy spilte sin 150 obligatoriske kamp for Sandefjord Fotball da laget møtte Hødd på hjemmebane den 15. juni 2014. Han ble kåret til *Årets Spiller* av spillere, lederteam og jury etter sesongen 2011 og ble ogsaå kåret til *Supporternes spiller* etter sesongen 2013.

Etter syv sesonger i SF bestemte han seg for å legge opp som fotballspiller. Lamøy spilte i alt 183 kamper og scoret 29 mål for Sandefjord Fotball.

## Statistikk
(*Sist oppdatert 26. desember 2014*)  

 Kun seriekamper.

 Statistikken er mangelfull før sesongen 2007

## Referanser

## Eksterne lenker
* 
* Sandefjord Fotball.no – Spillerens profil
Christer Johnsgård

**Christer Johnsgård** (født 1987) er en norsk fotballspiller og programleder. 

Han spilte for Fotballklubben Senja (etablert 2000).  Både faren Walter og onkel Ørjan var storskårere i klubben. Fra Senja gikk han til Tromsø og Tromsdalen Fotball (TUIL) før Adeccoligaen 2007.  

Han ble i TUIL frem til 2012 da han gikk tilbake helt til Senja som rykket ned til 3. divisjon i 2013 der de var i en sesong før opprykk. Han skåret seks  da Senja slo Ishavsbyen Fotballklubb fra Kroken i Tromsø 10–0 borte sommeren 2014. Med 34 mål var han klubbens toppscorer i 2014. I 2015 var han med 21 mål, atter klubbens mestscorende og toppscorer i 2. divisjon avdeling 4.

Johnsgård signerte en ettårskontrakt for Tromsø IL den 16. februar 2016, og fikk sin tippeligadebut i en alder av 29.  Han hadde kun to innhopp i A-lagskamper da han i oktober 2016  skåret seks mål da andrelaget TIL 2 vant 8–2 over Mo IL. I februar 2017 var han tilbake i TUIL.

Johnsgård har siden 2012 vært programleder for *[[Kråkeklubben]]* på Barne-TV (NRK), produsert av NRK Troms og Finnmark. I 2016 skrev han manus for *Påskemorgen*.

## Referanser


## Eksterne lenker
*
Dag Nilssen

**Dag Nilssen** (født 1954) er en norsk dirigent med utdannelse fra Royal College of Music, London og  Rogaland musikkonservatorium i Stavanger.

Han har *Post Graduate and Advanced Studies* i trombone og direksjon med eksamen «Associate of the Royal College of Music with Honour».
Har vunnet *Theodore Stier Conducting Prize* og har hatt videre studier med Franco Ferra og Jorma Panula. 

## Dirigent for
* 1984–1991 Universitetets symfoniorkester, Oslo
* Den norske opera
* Bærum symfoniorkester

Foruten orkestrene her hjemme har Dag Nilssen dirigert orkestre i Danmark, England, Sverige, Russland, Latvia, Estland og Canada.
Culsu

**Culsu** er i etruskisk mytologi en kvinnelig guddom, en daimone, som vokter inngangen til underverden, sammen med Charun og Tukhulkha. Hennes attributter er en fakkel og saks. Kunnskapen om henne er svært mangelfulle.

Hennes navn betyr «Hun som fanger inn» eller «Hun som nøster», muligens en forbindelse til garn, en indikasjon av å nøste sammen en tråd eller garn, som i fortellingen om labyrinten. Navnet kan også gi en assosiasjon til slanger som er et dødssymbol. Culsu er beslektet med det latinske *coluber* som betyr slange, men også benyttet for å beskrive monstres slangehår som eksempelvis Medusa.

I kunsten er Culsu avbildet med en fakkel, noe som indikere at hun er psykopomp, en ånd som leder sjelen til etterlivet. Både fakkelen som tråden kan symbolisere å finne vegen i mørket.

## Referanser
National Liberal Club

**National Liberal Club** er en gentlemansklubb i London, nå også åpen for kvinner, som ble grunnlagt av William Gladstone i 1882. Klubben var i 1884 et interesseorgan for de nyinnvalgte medlemmer av parlamentet fra det liberale partiet etter gjennomføringen av *Third Reform Act*. Klubbens imponerende bygning i nygotisk stil ved breddene av Themsen, er et av de største klubbhusene som noensinne er bygd. Bygningen ble tegnet av Alfred Waterhouse og var ferdig i 1887. Dens fasiliteter inkluderer et spiserom, en bar, et billiardrom, et røykerom og leserom, såvel som en utendørs terrasse med utsikt over London Eye. Bygningen befinner seg i 1 *Whitehall Place*, like i nærheten av Palace of Westminster, *Themsen demningen* og Trafalgar Square.
## Eksterne lenker
*
Abu Nasr Shams al-Muluk Duqaq

**Abu Nasr Shams al-Muluk Duqaq** (død 8. juni 1104) var seldsjukkenes hersker i Damaskus fra 1095 til 1104.

## Liv og virke
### Bakgrunn
Abu Nasr Shams al-Muluk Duqaq var sønn av den seldsjukkenes hersker i Syria, Tutush I, og Khatun Safwat al-Mulk. Han var bror av Radwan. 

### Hersker
Da deres far døde i 1095, gjorde Radwan krav på Syria, og Duqaq arvet til å begynne med territoriet i Al Jazira og levde sammen med sin bror i Aleppo. 

Duqaq gjorde snart opprør og tok kontroll over Damaskus og kastet nesten Syria ut i anarki og borgerkrig. Duqaq hadde støtte fra Yaghi-Siyan av Antiokia som mislikte Radwans atabeg, Janah ad-Dawla. Ilghazi, guvernøren i Jerusalem, sluttet seg også til Yaghi-Siyan og Duqaq. Radwan allierte seg med Ilghazis bror, Sokman.

Radwan angrep Yaghi-Siyan, og da Duqaq og Ilghazi kom til unnsetning, beleiret Radwan Damaskus også. Men Radwan kranglet snart med Janah ad-Dawla som tok Homs fra ham, og med sin atabeg ute av alliansen, var Yaghi-Siyan mye mer villig til å hjelpe ham. Disse to skulle til å angripe Shaizar da de hørte om ankomsten til det første korstog. Alle de forskjellige alliansene ble oppløst og alle dro hjem til sine byer. Hadde minst en av alliansene blitt opprettholdt, eller alle hadde samarbeidet, er det ikke sikkert at korstoget hadde lyktes. 

Vinteren 1097&ndash;98 ble Antiokia beleiret av korsfarerne, og Yaghi-Siyan og hans sønn Shams ad-Dawla ba om hjelp fra Duqaq. Den 30. desember 1097 ble forsterkninger fra Duqaq beseiret av styrker som sanket mat for Bohemond av Taranto, og Duqaq trakk seg tilbake til Homs. Duqaq sluttet seg senere til Kerboga av Mosul for å angripe korsfarerne etter at de hadde okkupert Antiokia i juni 1098, men i løpet av slaget deserterte Duqaqs linje og Kerbogha ble beseiret. Duqaqs territorier i Jazira ble tatt av opprørske vasaller under okkupasjonen av Syria. Duqaq tok tilbake Diyarbakır i 1099.

Duqaq la et bakhold for Baldwin I av Edessa ved Nahr al-Kalb i 1100, mens Baldwin var på vei til Jerusalem for å etterfølge sin bror Godfred av Bouillon som konge. Baldwins menn holdt et trangt fjellpass og Duqaqs styrker klarte ikke å bryte gjennom. Baldwin seiret og fortsatte til Jerusalem.

Homs ble gjenerobret av Duqaq i 1103 da Janah ad-Dawla, Radwans tidligere atabeg, ble myrdet. Duqaq ble syk i 1104, og på råd fra sin mor, utnevnte han sin egen atabeg, Toghtekin som atabeg for sin unge sønn, Tutush II. Han døde 8. juni samme år. Toghtegin fjernet etter kort tid Duqaqs dynasti og etablerte Burid-dynastiet som skulle herske i Damaskus det neste halve århundret.

## Referanser


## Kilder
*Kenneth Setton, red *A History of the Crusades, vol. I*. University of Pennsylvania Press, 1958 (på internett).
**The Damascus Chronicle of the Crusades: Extracted and Translated from the Chronicle of [[Ibn al-Qalanisi]]*, H.A.R. Gibb, London, 1932.
Sandnessundet

**Sandnessundet** (nordsamisk: **) er et sund mellom Tromsøya og Kvaløya i Tromsø kommune i Troms. Det er rundt 14&nbsp;kilometer langt. Sundet krysses av Sandnessundbrua som knytter bydelen Kvaløysletta til Tromsø sentrum. I Sandnessundet ligger øyene Håkøya og Store Grindøya.

## Referanser
Bredo von Munthe af Morgenstierne (1851–1930)

:*For hans farfar, se [[Bredo Henrik von Munthe af Morgenstierne den eldre]]*
**Bredo Henrik von Munthe af Morgenstierne** (1851–1930) var professor i rettsvitenskap ved Det Kongelige Frederiks Universitet fra 1889, medlem av Det akademiske kollegium og universitetets rektor fra 1912 til 1918. Hans far var amtmann i Stavanger, og han tok examen artium ved Kongsgaard skole i 1870.
Han var barnebarn av Bredo Henrik von Munthe af Morgenstierne den eldre, og far til diplomaten Wilhelm von Munthe af Morgenstierne, til språkforskeren Georg Valentin von Munthe af Morgenstierne og til Frederikke Marie Cathrine von Munthe af Morgenstierne (f. 1885), gift Jayne 1910. 

## Utmerkelser
Han var tildelt følgende utmerkelser og æresbevisninger:
* Kommandør av St. Olavs Orden (1911; ridder av 1. klasse i 1896)
* Kommandør av Dannebrogordenen
* Ridder av Nordstjerneordenen
* Medlem av Videnskabsselskabet i Kristiania (1888)
* Storkors av Hans Majestet Den Gyldne Gris (1921)

## Se også
* Anne Kure

## Referanser
Chongpyong

**Chongpyong** (*Chŏngp'yŏng kun*) er et fylke i provinsen Sør-Hamgyong i Nord-Korea.

Fylket grenser til regionen Sør-Pyongan i sør og Øst-Koreabukta i øst. Høyeste punkt er Noranbong. Det meste av fylket er kupert og fjellrikt, men i sørøst er det relativt flatt. Den største elva i fylket er Kumjinelva. Om vinteren er klimaet kontinentalt og svært kaldt, men på grunn av Rangrimfjellene er Chongpyongs klima noe mildere enn det en finner ved Østhavet.

På de fleste områdene i sørøst dyrkes ris. Nærheten til kysten gjør også fiske til en viktig næringsvei.

Fylket er knyttet til landets jernbanenett med Wonsanlinja og Hamgyonglinja.

## Administrativ inndeling
Fylket er delt inn i en ŭp (småby), to rodongjagu (arbeiderdistrikt) og 42 ri (landsby).

## Referanser


## Eksterne lenker
*  Kart over Hwanghae-provinsene
*  Detaljert kart
*  North Korean Human Geography
Changjin

**Changjin** (*Changjin kun*) er et fylke i provinsen Sør-Hamgyong i Nord-Korea.

Fylket domineres av fjellkjedene Rangrimfjellene og Pujonryongfjellene. det meste av fylket ligger på Kaemaplatået. På grunn av høyden er det svært kaldt i fylket.

Changjinsjøen er et stort reservoar som historisk nok er best kjent om en bruker det japanske navnet på sjøen, *Chosin-reservoaret*. I 1950 skjedde en av Koreakrigens store slag her, som ble et vendepunkt i krigen. FN-styrkene ble stanset da Kina kastet seg inn i krigen med People's Volunteer Army og FN-styrkene måtte trekke seg tilbake, selv om de kinesiske styrkene måtte tåle store tap.

Changjin er storprodusent av tømmer og har regionens mest omfattende gruvedrift, der det utvinnes sølv, grafitt, jade og gull. Landbruket er dominert av husdyrhold og dyrking av poteter, bygg, soyabønner, røde bønner, mais og havre.

Bygging av et vannkraftverk førte til at Changjinlinja ble forlenget til fylket som dermed er knyttet til landets jernbanenett.

## Administrativ inndeling
Fylket er delt inn i en ŭp (småby), tre rodongjagu (arbeiderdistrikt) og 16 ri (landsby).

## Referanser


## Eksterne lenker
*  Kart over Hwanghae-provinsene
*  Detaljert kart
*  North Korean Human Geography
Hongwon

**Hongwon** (*Hongwŏn kun*) er et fylke i provinsen Sør-Hamgyong i Nord-Korea.

Fylket grenser mot Østhavet i sør og Hamgyongfjellene i nord. Fylkets nordvestre del er svært kupert. De to største elvene er Tongdaechonelva (동대천) og Sodaechonelva (서대천). Det er store temperaturforskjeller mellom kysten og innlandet. Fjellene bidrar til et mildere klima.

Viktigste næringsvei er landbruk med dyrking av ris, soyabønner, hirse, hvete og poteter. Fylket har også et utviklet fiskeri. I tillegg drives gruvedrift med vekt på gull, sølv, kalkstein, flusspat og grafitt.

Fylket har forbindelse til resten av landet med vei og jernbane.
 
## Administrativ inndeling
Fylket er delt inn i en ŭp (småby), fire rodongjagu (arbeiderdistrikt) og 27 ri (landsby).

## Referanser


## Eksterne lenker
*  Kart over Hwanghae-provinsene
*  Detaljert kart
*  North Korean Human Geography
Gorakhpur (distrikt)

**Gorakhpur** (hindi: गोरखपुर ज़िला, urdu: ورکھپور ضلع) er et distrikt i den indiske delstaten Uttar Pradesh. Distriktets hovedstad er Gorakhpur. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 18,78 % av befolkningen.

Barn i alderen 0 til 6 år utgjorde 13,42 % i 2011 mot 18,42 % i 2001. Antallet jenter i den alderen per tusen gutter er 934 i 2011. 

## Byer

## Referanser


## Eksterne lenker
*
René Amengual

**René Amengual Astaburuaga** (født 2. september 1911 i Santiago de Chile, død 2. august 1954 i Santiago de Chile) var en chilensk komponist. Amengual skrev blant annet Universitetet i Chiles offisielle hymne.

## Viktigste verk
* *Concierto para piano* (1941)
* *[[Universitetet i Chile|Himno de la Universidad de Chile]]* (1942)
* *Concierto para arpa* (1950)
* *Diez preludios* (1951)

## Referanser


## Kilder
* Empresa Periodística de Chile (1949), Diccionario Biográfico de Chile (7ª edición), Santiago de Chile.
* Salas Viu, Vicente (1951), La creación musical en Chile, 1900-1951, Santiago de Chile: Ediciones de la Universidad de Chile.

## Eksterne lenker
*
Hochon

**Hochon** (*Hŏch'ŏn kun*) er et fylke i provinsen Sør-Hamgyong i Nord-Korea.

Fylket ble etablert etter andre verdenskrig ved fradeling av deler av Tanchon og Kimhyonggwon. Det meste av fylket er fjellrikt, særlig i sørøst, og fjellkjedene Pujonryongfjellene og Komdokfjellene (검덕산맥) bidrar til mange høye topper, der den høyeste er Komdoksan.  

Namdaechonelva er fylkets støste elv. 90 prosent av fylket er dekt av skog. Viktigste næringsveier er gruvedrift og produksjon av elektrisk kraft.

## Administrativ inndeling
Fylket er delt inn i en ŭp (småby), fem rodongjagu (arbeiderdistrikt) og 17 ri (landsby).

## Referanser


## Eksterne lenker
*  Kart over Hwanghae-provinsene
*  Detaljert kart
*  North Korean Human Geography
Félix Balyu

**Félix Balyu** (født 5. august 1891, død 15. januar 1971) var en belgisk fotballspiller som deltok i de olympiske lekene 1920 i Antwerpen.

Balyu var med på det belgiske fotballaget som ble olympiske mestere under OL 1920 i Antwerpen. Det var fjorten lag som deltok i fotballturneringen som ble avviklet i perioden 28. august til 5. september 1920. Belgia og Tsjekkoslovakia møttes i finalen på olympiastadion i Antwerpen. De hadde en ledelse med 2-0 i slutten på første omgang da spillerne fra Tsjekkoslovakia forlot banen i protest mot dommeren. Tsjekkoslovakia ble diskvalifisert og Belgia ble olympiske mestere i fotball for første gang.

## OL-medaljer
* 1920  Belgia -  **Gull** i fotball (Belgia)

## Referanser


## Eksterne lenker
*
Johan Tidemand Ruud

**Johan Tidemand Ruud** (1903&ndash;1970) var en norsk professor i marin biologi og rektor ved Universitetet i Oslo. Han oppdaget en måte å finne ut alderen på hvaler ved å måle en barde.

Etter examen artium 1921 fikk han (via søstera Birgittes hjelp) jobb som assistent under marinbiologen Johan Hjort (1869–1948) ved Universitetet i Oslo sitt marinbiologiske laboratorium.  Han fikk en magistergrad i 1928 på avhandlingen *On the biology of copepods off Møre 1925–27* fra opphold på øya Aukra utenfor Molde, der man hadde Nyhamna hvalstasjon i perioden 1924 til 1938.  I 1932 ble han dr.philos. på avhandlingen *On the biology of southern Euphausiidae*, en slags krill. Fra 1936 var han amanuensis (en som gir undervisning) og i 1938 ble han sjef for Statens institutt for hvalforskning, men ga seg i 1939 for å ta over etter nevnte Hjorth som professor. Han var fra 1945 til 1953 den første formann i Norges almenvitenskapelige forskningsråd (NAVF).  Fra 1958 til 1963 var han rektor.  Han var også innvalgt i Det Norske Videnskaps-Akademi der han var preses kort tid før han døde i 1970.
## Familie
Han var sønn av overlærer Johan Tidemand Ruud (1865–1933) og Gundine Karoline Terjesen (1867–1919). Søstera Othilie Birgithe (Bibba) Ruud (1900–85) ble gift med zoologen Bjørn Føyn. Ei enda eldre søster  Julie Elisabeth Ruud (1894–1983) var mor til motstandskvinnen  Anne-Sofie Strømnæs (1920–2009). Johan giftet seg i 1931 med gymnastikklærer Helfrid Marie Helmer-Pedersen (1904–99)
## Referanser
Tutush I

**Abu Sa'id Taj ad-Dawla Tutush I** (arabisk: **أبو سعيد ناج الدولة تتش السلجوقي**) (død 1095) var seldsjukkenes hersker (antagelig sultan eller emir) i Damaskus fra 1079 til 1095. Han etterfulgte Abaaq al-Khwarazmi. Han erobret det meste av Syria fra seldsjukkenes storsultan Malik Shah I i 1085, men mistet det i 1086, bare for å ta det tilbake i 1094. Etter at han døde i 1095, arvet hans sønn Radwan det meste av hans territorium, noe som fikk hans yngre sønn, Duqaq til å gjøre opprør, noe som splittet territoriet.
DJ Jazzy Jeff & The Fresh Prince

**DJ Jazzy Jeff & The Fresh Prince** var en hiphop-gruppe fra West-Philadelphia, Pennsylvania. 

Gruppen bestod av DJ Jazzy Jeff, The Fresh Prince og Ready Rock C.

## Album
*1987: *Rock The House*
*1988: *He's the DJ, I'm the Rapper*
*1989: *And in This Corner…*
*1991: *Homebase*
*1993: *Code Red*

## Eksterne lenker
*
Furuflaten

**Furuflaten** (kvensk: *Vuosvankka*, nordsamisk: *Vuošvággi*) er ei bygd i Lyngen kommune i Troms. Den ligger på vestsiden av fjorden Lyngen, rundt 14 kilometer sør for kommunesenteretLyngseidet.

Fylkesvei 868 går gjennom bygda. Rett nord for bygda går den 3,2 kilometer lange Pollfjelltunnelen, under Pollfjellet.

Det lokale idrettslaget er Furuflaten IL. Bygda har lysløype og kunstgressbane for fotball. Bygda har også en park hvor det finnes muligheter for å spille minigolf og den franske kulesporten petanque.

Furuflaten har mye industri, særlig gummi-, plast- og mineralsk industri samt metallvareindustri og næringsmiddelindustri. Det produseres blant annet forbrenningstoalett. Industrivirksomheten foregår for det meste i Furuflaten Industripark.

Til tross for at bygda bare har cirka 250 inbyggere har de en rekke store bedrifter i bygda.

## Referanser
Svensby

**Svensby** (tidligere *Svendsby*) er ei bygd i Lyngen kommune i Troms. Den ligger på østsida av Ullsfjorden, rundt 25&nbsp;km vest for Lyngseidet.

Svensby er tradisjonelt ei jordbruksbygd, med sammenhengende gårdsbebyggelse fra Indre berg i sør til Ulsnes i nord. Øst for bygda strekker lave skogsområder seg inn til foten av de imponerende fjellene i Lyngsalpan.

Bygda ligger ved fylkesvei 91, som starter på Lyngseidet, med fergeforbindelse over Ullsfjorden, til Breivikeidet i Tromsø kommune. Fra Svensby går Fv312 nordover til Russelv i Nord-Lenangen.

Svensbyområdet var før 1964 en del av Ullsfjord kommune, men 1. januar 1964 ble området, som da hadde 171 innbyggere, slått sammen med fastlandsområdet i Karlsøy og den daværende Lyngen kommune til den nye storkommunen Lyngen. Resten av Ullsfjord kommune ble sammen med Tromsøysund kommune innlemmet i den nye Tromsø kommune
Otto Bastiansen

**Otto Christian Astrup Bastiansen** (født 5. september 1918 i Balsfjord, død 2. oktober 1995) var en norsk professor i kjemi.

Han ble cand.real. ved UiO i 1943 og dr.philos. i 1949. Han var i Odd Hassels forskergruppe ved Kjemisk institutt (UiO) fra 1945 før han i 1955 etterfulgte Christen Finbak som professor i teoretisk kjemi ved Norges tekniske høgskole i Trondheim. Dette ble overtatt av Tormod Førland da Bastiansen i 1962 meldte overgang til Universitetet i Oslo som professor i teoretisk kjemi. To år senere overtok han professoratet i fysikalsk kjemi etter Odd Hassel som mottok Nobelprisen i kjemi i 1969. Bastiansen var prorektor 1970-1972 og rektor ved Universitetet i Oslo 1973-1976.

Han var av slekten Astrup, blant annet var hans onkel maleren Nikolai Astrup. Han var bror av Peter Bastiansen.

## Verv og utmerkelser
* Den grevelige Hjelmstjerne-Rosencronske Stiftelses stipendium i 1954 
* Prorektor ved NTH 1960-1962
* Norges allmennvitenskapelige forskningsråd styreformann 1965-1969
* Det Norske Videnskaps-Akademi visepreses og preses
* Fridtjof Nansens belønning for fremragende forskning 1962
* Guldberg og Waage-medaljen 1980 fra Norsk kjemisk selskap. 

## Utgivelser
__NOTOC__
* 
* 
* 

## Referanser


## Kilder
*
Liste over ordførere i Gaular

**Liste over [[Gaular kommune]]s ordførere** 

## Kilder
* NRK Sogn og Fjordane fylkesleksikon Ordførarar i Gaular kommune. Besøkt 19.okt 2008.
Leiv Flisnes

**Leiv Gustav Flisnes** (født 28. august 1922, død 8. januar 1996) var en norsk orkesterleder, født i Fredrikstad og oppvokst i Ålesund.

Flisnes startet som 15-åring sitt første orkester, men fikk karrieren avbrutt av andre verdenskrig. I 1940 ble han tilknyttet den norske Brigaden i Skottland, hvor han ledet brigadens musikkorps.

Etter krigen ble Flisnes ansatt i Forsvarets stabsmusikkorps, ved siden av å ha et eget *Ballroom*-ensemble, som ble mye spilt i radio. Dette ensemblet spilte inn totalt 14 plater i løpet av 50-tallet.

Flisnes ble tilknyttet stabsmusikken helt til han gikk av med pensjon, og i 1995 fikk han realisert et av sine gamle ønsker, og startet et eget storband, som han ledet frem til sin død.

## Referanser
Hans Glaser

**Hans Glaser** (født ca. 1480? og død 1545) var en saksisk (tysk) bergmann som ble satt til å bli bergmester i Norge av Christian III konge av Danmark og Norge. I 1515 er det kjent at han jobbet for bergvesenet i Schneeberg.

Kong Christian III sendte den 2. mai 1538 et brev til kurfyrst Johan Friederich av Sachsen, ordførende representant for Det schmalkaldiske forbund, den første lutherske forsvarsalliansen. Brevet var skrevet i Hamburg. I brevet ba kongen kurfyrsten om hjelp til å starte bergverksdrift i Danmark-Norge.  Kurfyrsten rådspurte sin betrodde mann i Schneeberg, Paul Schmidt, som foreslo Hans Glaser som rette mann til å bistå kong Christian. Som svar på forespørselen sendte kurfyrsten sin ekspert Hans Glaser til København som rådgiver for kongen.

I 1538 reiste han til Norge på befaring. Sammen med ham reiste kongens sekretær Anthoni Brüske, lensherre på Akershus Peder Hanssøn og bergmester ved Akersberg Sølvgruver Hans Semler. Glaser ble i 1538 den første som omtalte jernforekomster i et område i den nåværende Skien kommune, og hans oppdagelser i Skiensområdet dannet grunnlaget for oppstarten av Fossum Jernverk, som ble Norges første jernverk i daglig drift. Høsten 1538 ble Glaser sendt tilbake til Sachsen igjen for å skaffe nødvendig utstyr og folk som trengtes for å starte bergverksdrift. I mai 1539 dro følget til Danmark, der Christian III utnevnte ham til å bli bergmester i Norge. I juli 1539 ankom Glaser Norge på nytt. Der tok han  over driften ved Gullnes i Seljord, og satte igang drift ved Moisberg i Fyresdal og Fossum i Skien.

Han satte også i gang myntpregning, Gimsøydaleren, og bergverksdrift som fortrengte nonneklosteret på Gimsøy. Han var kongens øverste representant i Norge i forbindelse med bondeopprøret i Hjartdal. Det var kanskje den alvorligste militære konflikten i Norge rundt reformasjonen. Kong Christian III satte inn hærstyrker mot telemarksbøndene som hadde reist seg til opprør, for at bøndene omkring Golmsberg måtte forlate gård og grunn til fordel for de 100 sakserne som ble satt til å drive Gullnesgruva.

Etter at han hadde vært i Norge noen år skulle han reise hjem, men ble syk og måtte takke nei. Sent på året i 1545 døde han i Norge.

## Se også
* Glasergruva, gruve oppkalt etter Hans Glaser.
* Stig Bagge, norsk adelsmann som nedkjempet et bondeopprør i Agder rundt samme tid.

## Referanser
Rolv Mikkel Blakar

**Rolv Mikkel Blakar** (født 20. september 1944) er en norsk psykolog og professor som har hatt en rekke verv ved Universitetet i Oslo. Han har også utgitt flere bøker, bl.a. *Språk er makt*.

Blakar er utdannet cand. psychol. ved UiO i 1970, og ble professor i sosialpsykologi ved UiO i 1989. Han har vært bestyrer for Psykologisk institutt, dekanus for Det samfunnsvitenskapelige fakultet, medlem av Det akademiske kollegium (ex officio som dekanus 1987-89 og valgt 1996-98). Fra 1999 til 2001 var han prorektor ved Universitetet i Oslo.

## Eksterne lenker
Garden City (Michigan)

**Garden City** er en by i Wayne County i den amerikanske delstaten Michigan. I 2000 bodde det  mennesker i Garden City. Den er en forstad til Detroit.

## Referanser


## Eksterne lenker
*
Louis Van Hege

**Louis Van Hege** (født 8. mai 1889, død 1975) var en belgisk fotballspiller som deltok i de olympiske lekene 1920 i Antwerpen og vinter-OL 1932 i Lake Placid.

Van Hege var med på det belgiske fotballaget som ble olympiske mestere i OL 1920 i Antwerpen. Det var fjorten lag som deltok i fotballturneringen som ble avviklet i perioden 28. august til 5. september 1920. Belgia og Tsjekkoslovakia møttes i finalen på olympiastadion i Antwerpen. De hadde en ledelse med 2-0 i slutten av første omgang da spillerne fra Tsjekkoslovakia forlot banen i protest mot dommeren. Tsjekkoslovakia ble diskvalifisert og Belgia ble olympiske mestere i fotball for første gang. Van Hege deltok også i vinter-OL 1932 i Lake Placid i toerbob, han kom på niendeplass.

## OL-medaljer
* 1920  Belgia -  **Gull** i fotball (Belgia)

## Eksterne lenker
*
Al-Mustali

**Ahmad al-Mustali** (arabisk: احمد المستعلى; død 1101) var den niende kalif av fatimidene.

Al-Mustali ble utnevnt til kalif av regenten al-Afdal Shahanshah som etterfølger av al-Mustansir.

Et problem med valget av al-Mustali var at hans bror Nizar ble regnet som den rettmessige arvingen til tronen. Dette førte til en maktkamp mellom fatimidene. Selv om an-Nizars opprør ikke lyktes, han døde i fengsel, førte bruddet fra herskerrekken til et skille innenfor Ismailis sjiaislam. I seldsjukkenes Syria og Persia, utviklet Nizari-sekten seg, hvor en av grenene har blitt kjent som assassinersekten.

Det første korstog (1099) etablerte kongedømmet Jerusalem, grevskapet Tripoli og fyrstedømmet Antiokia under al-Mustalis styre, noe som ytterligere reduserte fatimidenes makt i Syria og Palestina.

Al-Mustali ble etterfulgt av sin sønn Al-Amir som hersket fra 1101 til 1130.

## Referanser
Bibimbap

***Bibimbap*** er en populær koreansk matrett. Ordet betyr «mikset ris». Bibim kom fra verbet bibida som betyr blander sammen, og bap betyr ris. 

*Bibimbap* serveres som en bolle med varm ris toppet med namul, som er sesongens grønsaker som regel ble lettkokt og krydret  på koreansk vis samt  *[[Gokchujang|gochujang]]* (chilipepper-pasta). Et rått eller stekt egg og oppskåret kjøtt (som oftest storfekjøtt legges ofte på toppen. Ingrediensene røres sammen like før de skal spises og retten kan serveres både kald og varm.

Blant grønnsakene som det er vanlig å bruke i *bibimbap* er tynt oppskåren agurk,  squash, *mu* (rettich), sopp, *doraji* (flatklokke-rot), og *[[tang]]*, spinat, soyabønne-spirer og *gosari* (bregnestammer). *Dubu* (tofu), enten vanlig eller sautert, eller et salat-blad kan også legges til. Kylling eller sjømat kan erstatte kjøttet. For utseendets skyld blir grønnsakene plassert slik at fargespillet kommer godt fram.

## Variasjoner
En variasjon av retten er *dolsot bibimbap* (돌솥 비빔밥, der «dolsot» betyr «steinkjele») og er servert i en svært varm bolle mens et rått egg blir lagt i bollen for å koke. Bollen er så varm at du skal høre freselyd når noe kommer borti den. Jo lenger lyd, jo bedre. Før risen legges i bollen blir bunnen dekt med sesamolje, som gjør laget av ris som kommer i berøring med bollen gyllen brun og sprø.

I byen Jeonju, som er hovedstad i provinsen Nord-Jeolla, er kjent i hele Korea for sin versjon av *bibimbap*, og det er sagt at denne versjonen er basert på en oppskrift fra det tidligere koreanske hoffet.

*Bibimbap* er først nevnt i en kokebok uten kjent forfatter som heter *[[Siuijeonseo]]* fra sent på 1800-tallet. Der er navnet skrevet 부븸밥 (*bubuimbap*). I koreansk husholdning blir *bibimbap* laget på resteris, grønsaker og kjøtt.

Både fordi matretten er en representant for det koreanske kjøkken, og fordi retten er enkel å tilberede er *bibimbap* de siste årene blitt servert som flymat på reiser til og fra Sør-Korea.

## Galleri

Fil:Bibimbap_by_dizznbonn_in_New_York.jpg|Nærbilde av ingredienser i *bibimbap* 
Fil:Korean cuisine-Jinju bibimbap-01.jpg|Jinju-bibimbap eller *[[yukhoe]] bibimbap*
Fil:Korean cuisine-Nakji bibimbap-01.jpg|Nakji bibimbap
Fil:Bibimbap mixed.jpg|Bibimbap etter at ingrediensene er blandet


## Se også
* Heotjesabap
* Nurungji

## Referanser


## Eksterne lenker
* 
* Video om Bibimbap 
* Oppskrift for vegetar-Bibimbab
* Ler mer om Dolsot Bibimbap
Daily Chronicle

***Daily Chronicle*** var en London-avis som ble grunnlagt i 1872. Avisen ble i 1876 oppkjøpt av Edward Lloyd for £. Under en rekke ulike redaktører økte dens anséelse, deriblant under Henry Massingham og Robert Donald, som tok over i 1904. Under eierskapet til United Newspapers Limited i 1914 hadde avisen større salgstall enn *[[The Times]]*, *[[The Daily Telegraph]]*, *[[Morning Post]]*, *[[Evening Standard]]* og *[[Daily Graphic]]* til sammen.

Avisen var et organ for venstresiden innenfor det liberale partiet, og var en støttespiller til David Lloyd George og Storbritannias deltagelse i første verdenskrig. Avisen ble også kjent gjennom sin reporter Arthur Conan Doyle, og hans detektivhistorier om Sherlock Holmes.

Den 9. april 1918 desinformerte statsminister David Lloyd George det britiske underhuset om slagkraften til British Army. John Frederick Denison Maurice skrev et brev til ledende engelske aviser om dette, men istedenfor å granske anklagene ble Maurice tvunget til å trekke seg fra de militære styrkene. Han ble deretter ansatt som  krigs-korrespondent i avisen.

Dette fikk Lloyd George til å opprette en interessegruppe for å kjøpe avisen, og dermed kvitte seg med Maurice. Redaktøren trakk seg i protest mot det han oppfattet som sensur. Etter å ha tilhørt en rekke eiere, ble avisen i 1926 oppkjøpt av Sir David Yule.

I 1930 ble *Daily Chronicle* slått sammen med avisen The Daily News, til den nye avisen News Chronicle.

## Eksterne lenker
*
Sålekinna

**Sålekinna** er et fjell vest for Femunden, mellom Tufsingdalen og Øversjødalen, på grensa mellom Os og Tolga kommune i Innlandet fylke. Fjellet har to topper: Den høyeste er Nordre Sålekinna, som ligger akkurat på kommunegrensen og har en høyde på  meter over havet, mens Sålekinntoppen, som ligger i Tolga, har en høyde på  Fjellet er det høyeste i Os kommune.

## Referanser
Semla

**Semla** er det etruskiske navnet på den greske gudinnen Semele. Navnet er stundom feilstavet *Semia*. Hun var antagelig en jordgudinne. 

Hun var i henhold til etruskisk mytologi gift med Tinia, den øverste etruskiske gud, tilsvarende romernes Jupiter og grekernes Zeus. Med ham fikk hun sønnen Fufluns, en gud for plantelivet, lykke, vin, helse, og vekst for alle ting. Som sådan tilsvarte han greske Dionysos og deler mange av hans myter, inkludert fortelling om sin fødsel, som er en parallell til fortellingen om Zevs og Semele: Den gravide Semla ble drept av Tinia i form av hans lynstråle, men han fortsatte å bære fram den ufødte Fufluns ved å sy barnet inn i låret sitt og deretter føde ham selv. Imidlertid fortsatte Semla å opptre i kunstverk i tilknytning med den voksne Fufluns etter sin døde, noe som enten er mytologiens inkonsekvens eller en form for gjenoppstandelse.

På et etruskisk speil fra 300-tallet f.Kr. er det avbildet en kvinne beskrevet som Semla som holder *[[thyrsus]]* (en stav) og kysser den unge Fufluns mens han omfavner henne. I tillegg er Apulu tilstede og holder en laurbærgren. En gutt eller en satyr med en liten hestehale spiller på fløyte.

## Referanser


## Litteratur
* Bonfante, G.  & Bonfante, L. (1983): *The Etruscan Language: An Introduction*, Manchester & New York
* Bonfante, Larissa, Swaddling, Judith (2006): *Etruscan Myths*, Austin: University of Texas Press
* Grummond, Nancy Thomson de (2006): *Etruscan Myth, Sacred History and Legend*, University of Pennsylvania Museum of Archaeology and Anthropology